Milliarder uchun sovg‘a: sotuvga qo‘yilgan eng qimmatbaho yaxtalar (fotogalereya)

Forbes bugungi kunda sotuvga qo‘yilgan eng yirik yaxtalar ro‘yxatini tuzdi. Undan Alisher Usmonov va Qatar amirining yaxtalari, palubadagi vertolyot uchun garaj, shuningdek, haftasiga ijara puli 1 million dollarga teng yaxtalar o‘rin oldi.

Uzunligi: 110 metr
Kemasozlik korxonasi: Oceanco (2017)
Bu Niderlandiyada qurilgan tarixdagi eng katta yaxtadir. U Qatar qirollik oilasi buyurtmasiga ko‘ra yasalgan. Yaxtaning oltita palubasidagi 16 ta kayutasi 31 mehmonni sig‘dira oladi. U yaqinda sotuvga qo‘yildi.

Uzunligi: 110 metr
Kemasozlik korxonasi: Lurssen (2008)
Dilbar yaxtasi rossiyalik milliarderga 2008-yilda yetkazib berilgan. 2016-yilda xuddi shu kemasozlik korxonasi Usmonovga Dilbar deb nomlangan boshqa, 156 metrli yaxtani ham yetkazdi. Bu vaqtda esa 110 metrli Dilbar Ona deb qayta nomlandi va sotuvga qo‘yildi.

Uzunligi: 107 metr
Kemasozlik kompaniyasi: Kleven (2016)
Narxi: 195 million dollar
Ushbu yaxtaning o‘ziga xos xususiyatlari qatorida yuqori palubadagi katta basseynni, vertolyot va boshqa “o‘yinchoq”lar uchun garajlarni, 21 metrli tender (yaxtadan qirg‘oqqa suzib boriladigan kater)ni tilga olish mumkin.

Uzunligi: 96,5 metr
Kemasozlik korxonasi: Feadship (2017)
Kengligi 14,5 metrli yaxtaning asosiy afzalliklari — bosh palubadagi basseyn va plyaj klubi, bar, hordiq zonasi, shuningdek, yaxta tumshug‘idagi vertolyot angari.

Uzunligi: 90 metr
Kemasozlik korxonasi: Royal Huisman (2004)
Narxi: 53 million dollar
Netscape asoschisi Jim Klark uchun qurilgan, dunyodagi eng katta yelkanli yaxtalardan biri. Uning machtasi tepasida tomosha maydonchasi bor.

Uzunligi: 82,5 metr
Kemasozlik korxonasi: Mitsubishi (2004)
Narxi: 57,9 million yevro
1985-yilda suvga tushirilgan O’Mega 2004-yilda Gretsiyadagi verf tomonidan superyaxtaga aylantirilgan. U 15 ta kayutasiga 32 kishini sig‘dira oladi va eng ommabop charter yaxtalardan biri hisoblanadi. Uni bir haftaga ijaraga olish 525 ming yevroga tushadi.

Uzunligi: 78 metr
Kemasozlik korxonasi: Lurssen (2008)
Narxi: 92 million yevro
Yaxta dastlab Madsummer nomi ostida milliarder Jeffri Sofferga yetkazib berilgan. So‘ng u qishki davrda Karib orollarida haftasiga 1 million dollar ijara haqi bilan charter uchun berildi. Ayni paytda nomi TV’ga o‘zgartirilgan yaxta 92 million yevroga sotuvga qo‘yilgan.